techiaith/cofnodycynulliad_en-cy huggingface dataset:
English: Thank you very much, Minister, for the statement, and thank you for the opportunity to discuss this. It's very important that we allocate time to mark International Women's Day here in the Senedd. The theme this year is to 'break the bias'. One area where that bias or the gap exists is with regard to health, with heart attacks specifically. The recent report by the British Heart Foundation about the biological gap says that women are under a huge disadvantage at every stage of the patient pathway when it comes to heart disease. They're less likely to have a diagnosis urgently, less likely to receive the best care and treatment and so on. I know that the Government is putting together a women's health plan at the moment, and I'm very pleased about that, but can I ask for assurance that the Minister will press for a continuation of trying to bridge this gap when it comes to fair treatment for women with heart disease? May I ask her to push to ensure that awareness is increased of the risks associated with heart disease amongst women in particular? When we look at the figures that suggest that, potentially, 8,000 female lives have been lost because of the deficiencies in this field, it is sobering, and that within a period of 10 years. And when we think that perhaps what is at the heart of this is a lack of women entering the cardiology profession, may I have an assurance that women will be encouraged to go into that profession and that that will be a prominent part of the Government's work in this field?
Welsh: Diolch i'r Gweinidog am y datganiad yma, a diolch am y cyfle i drafod hyn. Mae'n bwysig iawn ein bod ni'n neilltuo amser i nodi Diwrnod Rhyngwladol y Merched yma yn y Senedd. Y thema eleni, wrth gwrs, ydy ' break the bias'. Un maes lle mae'r bias neu'r bwlch yn bodoli ydy maes iechyd, efo trawiad y galon yn benodol. Mae adroddiad diweddar y British Heart Foundation am y bwlch biolegol yn dweud bod merched dan anfantais ar bob cam o lwybr claf pan fo'n dod at glefyd y galon - yn llai tebygol o gael diagnosis sydyn, yn llai tebygol o gael y driniaeth orau ac ati. Rŵan, dwi'n gwybod bod y Llywodraeth yn llunio cynllun iechyd merched ar hyn o bryd, a dwi'n falch iawn o hynny, ond a gaf i ofyn i'r Gweinidog am sicrwydd y bydd hi'n gwthio am barhau i geisio cau'r bwlch yma pan fo'n dod at driniaeth deg i ferched efo clefyd y galon? A gaf i ofyn iddi wthio i sicrhau bod ymwybyddiaeth yn cael ei gynyddu o'r risgiau sy'n ymwneud ag iechyd y galon y merched yn benodol? Pan ydych chi'n edrych ar ffigurau sy'n awgrymu, o bosib, fod 8,000 o fywydau wedi cael eu colli ymhlith merched oherwydd diffygion yn fan hyn, mae o yn sobri rhywun, a hynny mewn cyfnod o 10 mlynedd. Pan ydym ni'n meddwl mae'n bosib mai beth sydd wrth wraidd hyn yw diffyg merched yn mynd i'r proffesiwn cardioleg, gaf i sicrwydd y bydd annog merched i fynd i'r proffesiwn hwnnw hefyd yn rhan flaenllaw o waith y Llywodraeth yn y maes yma?
English: Diolch yn fawr, Rhun ap Iorwerth. It's so important that we look at health inequalities for women and not just in terms of particular conditions in the lifecycle of women, such as what we've already just commented on - endometriosis and the menopause. Last week, I gave a statement on period dignity, and menstrual well-being is now actually in the curriculum, but we have got to look at the other impacts in terms of fair treatment for women across all the range of conditions. And I think it's very valuable that you've drawn attention to heart disease and the risk that women are facing, and clearly, it's something that's been brought to our attention very clearly by those charities and those campaign bodies that recognise this as a key issue for women. So, thank you for that. I'm sure that the Minister for Health and Social Services and, indeed, the Deputy Minister for Mental Health and Well-being will have noted this today and we will be reflecting on it in terms of the women's health plan.
Welsh: Diolch yn fawr, Rhun ap Iorwerth. Mae mor bwysig ein bod ni'n edrych ar anghydraddoldebau iechyd i fenywod ac nid dim ond o ran cyflyrau penodol yng nghylch oes menywod, megis yr hyn rydyn ni eisoes newydd wneud sylwadau arno - endometriosis a'r menopos. Yr wythnos diwethaf, fe wnes i roi datganiad ar urddas mislif, ac mae lles mislifol bellach yn y cwricwlwm, ond rhaid i ni edrych ar yr effeithiau eraill o ran triniaeth deg i fenywod ar draws yr holl gyflyrau. Ac rwy'n credu ei bod hi'n werthfawr iawn eich bod chi wedi tynnu sylw at glefyd y galon a'r risg mae menywod yn ei wynebu, ac yn amlwg, mae'n rhywbeth sydd wedi'i ddwyn i'n sylw'n glir iawn gan yr elusennau hynny a'r cyrff ymgyrchu hynny sy'n cydnabod hyn fel mater allweddol i fenywod. Felly, diolch i chi am hynny. Rydw i'n siŵr y bydd y Gweinidog Iechyd a Gwasanaethau Cymdeithasol ac, yn wir, y Dirprwy Weinidog Iechyd Meddwl a Lles wedi nodi hyn heddiw a byddwn yn myfyrio arno o ran y cynllun iechyd menywod.
English: Diolch, Llywydd. Each year, when we mark International Women's Day, countless people question why we need it and when International Men's Day is. And, in case anyone is wondering, yes, there is an International Men's Day; it falls on 19 November. But, Minister, do you agree that the most potent and horrifying manifestation of the necessity of International Women's Day - that is why it is that we do need to mark it - is the constant catalogue of women killed by men? Eight men have been found guilty or confessed to murdering women in Wales in the last year. The youngest victim was a teenager, the eldest was in her 70s. These women were killed because they were women. So, do you agree that we need to mark International Women's Day, and we will keep needing to mark it until we have stopped having to count more dead women?
Welsh: Diolch, Llywydd. Bob blwyddyn, pan fyddwn yn nodi Diwrnod Rhyngwladol y Menywod, mae pobl ddi-rif yn cwestiynu pam mae ei angen arnom a phryd mae Diwrnod Rhyngwladol y Dynion. A, rhag ofn bod unrhyw un yn pendroni, oes, mae Diwrnod Rhyngwladol y Dynion; mae ar 19 Tachwedd. Ond, Gweinidog, a ydych yn cytuno mai'r amlygiad mwyaf grymus ac arswydus o'r angen am Ddiwrnod Rhyngwladol y Menywod - dyna pam y mae angen i ni ei nodi - yw'r rhestr gyson o fenywod a laddwyd gan ddynion? Mae wyth dyn wedi eu cael yn euog neu wedi cyfaddef i lofruddio menywod yng Nghymru yn ystod y flwyddyn ddiwethaf. Roedd y dioddefwr ieuengaf yn ei harddegau, roedd yr hynaf yn ei 70au. Cafodd y menywod hyn eu lladd oherwydd eu bod yn fenywod. Felly, a ydych yn cytuno bod angen i ni nodi Diwrnod Rhyngwladol y Menywod, a bydd angen i ni ei nodi'n gyson hyd nes daw diwedd ar orfod cyfrif mwy o fenywod marw?
English: The next item is item 6, the Local Elections (Miscellaneous and Consequential Amendments) (Wales) Regulations 2022. I call on the Minister for local government to move the motion. Rebecca Evans.
Welsh: Yr eitem nesaf yw eitem 6, a'r Rheoliadau Etholiadau Lleol (Diwygiadau Amrywiol a Chanlyniadol) (Cymru) 2022 yw'r rhain. Dwi'n galw ar y Gweinidog llywodraeth leol i wneud y cynnig. Rebecca Evans.
English: The Chair of the Legislation, Justice and Constitution Committee, Huw Irranca-Davies.
Welsh: Cadeirydd y Pwyllgor Deddfwriaeth, Cyfiawnder a'r Cyfansoddiad sydd nawr i gyfrannu. Huw Irranca-Davies.
English: Diolch, Llywydd, and I'll speak very briefly today. We considered these regulations at our meeting on 28 February, and our report to the Senedd contains just one merits reporting point, which I'll speak to this afternoon. Now, as the Minister has said, these regulations make miscellaneous and consequential amendments to various pieces of legislation that set rules for local elections. We were very pleased to note that both the explanatory note and the explanatory memorandum accompanying the regulations provide very clear summaries and clear explanations of the regulations. Now, a response from the Government to our report was not required on this occasion, but I just wanted to speak today to place on the record that, given the detailed and the intricate nature of these regulations, we are very grateful for such helpful summaries and explanations, which have been invaluable in helping us scrutinise the regulations. Sometimes, it's important that a committee and the Senedd acknowledge and affirm really good practice, and this is a case in point. Diolch yn fawr iawn.
Welsh: Diolch, Llywydd, a byddaf yn siarad yn fyr iawn heddiw. Gwnaethom ystyried y rheoliadau hyn yn ein cyfarfod ar 28 Chwefror, ac mae ein hadroddiad i'r Senedd yn cynnwys un pwynt rhagoriaeth i'w adrodd yn unig, y byddaf yn ei drafod y prynhawn yma. Nawr, fel y dywedodd y Gweinidog, mae'r rheoliadau hyn yn gwneud diwygiadau amrywiol a chanlyniadol i wahanol ddarnau o ddeddfwriaeth sy'n gosod rheolau ar gyfer etholiadau lleol. Roeddem ni'n falch iawn o nodi bod y nodyn esboniadol a'r memorandwm esboniadol sy'n cyd-fynd â'r rheoliadau yn rhoi crynodebau clir iawn ac esboniadau clir o'r rheoliadau. Nawr, nid oedd angen ymateb gan y Llywodraeth i'n hadroddiad y tro hwn, ond roeddwn eisiau siarad heddiw i gofnodi ein bod, o ystyried natur fanwl a chymhleth y rheoliadau hyn, yn ddiolchgar iawn am grynodebau ac esboniadau mor ddefnyddiol, sydd wedi bod yn amhrisiadwy wrth helpu ni i graffu ar y rheoliadau. Weithiau, mae'n bwysig bod pwyllgor a'r Senedd yn cydnabod ac yn cadarnhau arferion da iawn, ac mae hyn yn enghraifft o hyn. Diolch yn fawr iawn.
English: Does the Minister wish to reply? I have no other speakers under this item.
Welsh: Ydy'r Gweinidog yn moyn ymateb? Does yna ddim neb arall i siarad ar yr eitem yma.
English: I'll just take the opportunity to thank, again, the Chair of the committee for its work and for his recognition of the way in which we've tried to set out information in an accessible and detailed form, and I know that will help colleagues across Government in terms of the information that we provide to committee in respect of future pieces of legislation.
Welsh: Hoffwn fanteisio ar y cyfle i ddiolch, unwaith eto, i Gadeirydd y pwyllgor am ei waith ac am ei gydnabyddiaeth o'r ffordd yr ydym wedi ceisio nodi gwybodaeth ar ffurf hygyrch a manwl, a gwn y bydd hynny'n helpu cydweithwyr ar draws y Llywodraeth o ran yr wybodaeth a ddarparwn i'r pwyllgor mewn cysylltiad â darnau o ddeddfwriaeth yn y dyfodol.
English: The proposal is to agree the motion. Does any Member object? No. The motion is therefore agreed in accordance with Standing Order 12.36.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, mae'r cynnig yna wedi'i dderbyn o dan Reol Sefydlog 12.36.
English: The next item is item 7, and that item is withdrawn.
Welsh: Yr eitem nesaf yw eitem 7, ac mae'r eitem hwnnw wedi'i dynnu'n ôl.
English: We'll move on, therefore, to the motion to suspend Standing Orders. I call on the Minister for Economy, Vaughan Gething, to move the motion formally.
Welsh: Yr eitem nesaf, felly, yw'r cynnig i atal Rheolau Sefydlog dros dro. Dwi'n galw ar Weinidog yr Economi, Vaughan Gething, i wneud y cynnig hwnnw yn ffurfiol.
English: Does any Member object to the suspension of Standing Orders? No. That motion is therefore agreed.
Welsh: A oes unrhyw Aelod yn gwrthwynebu atal y Rheolau Sefydlog dros dro? Nac oes. Felly, mae'r cynnig yna'n cael ei dderbyn.
English: That allows us to move on to item 8, which is the legislative consent motion on the Commercial Rent (Coronavirus) Bill. I call on the Minister to move the motion - Vaughan Gething.
Welsh: Mae hynny'n caniatáu ni i symud ymlaen i eitem 8, sef y cynnig cydsyniad deddfwriaethol ar y Bil Rhenti Masnachol (Coronafeirws). Dwi'n galw ar y Gweinidog i wneud y cynnig - Vaughan Gething.
English: The Chair of the Legislation, Justice and Constitution Committee, Huw Irranca-Davies.
Welsh: Cadeirydd y Pwyllgor Deddfwriaeth, Cyfiawnder a'r Cyfansoddiad nawr i gyfrannu. Huw Irranca-Davies.
English: Thanks again, Llywydd. We reported on the original legislative consent memorandum for this Bill last month. With memorandum No. 2 only being laid late last week, my committee was only in a position to note its arrival yesterday, but no more than that.
Welsh: Diolch eto, Llywydd. Fe wnaethom ni adrodd ar y memorandwm cydsyniad deddfwriaethol gwreiddiol ar gyfer y Bil hwn fis diwethaf. Gyda memorandwm rhif 2 ond yn cael ei osod yn hwyr yr wythnos diwethaf, dim ond ddoe yr oedd fy mhwyllgor mewn sefyllfa i nodi ei fod wedi cyrraedd, ond dim mwy na hynny.
English: I have no other speakers, therefore the Minister to reply.
Welsh: Does gyda fi ddim siaradwyr eraill, felly y Gweinidog i ymateb.
English: The proposal is to agree the motion. Does any Member object? [ Objection. ] Yes, there is an objection. We will therefore defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad. ] Oes, mae yna wrthwynebiad. Felly, fe wnawn ni ohirio'r bleidlais ar yr eitem yma tan y cyfnod pleidleisio.
English: The next item, item 9, is the debate on Welsh rates of income tax. I call on the Minister for finance to move the motion - Rebecca Evans.
Welsh: Y ddadl nesaf fydd ar eitem 9, y ddadl ar gyfraddau trethi incwm. Dwi'n galw ar y Gweinidog cyllid i wneud y cynnig - Rebecca Evans.
English: We will not oppose this motion either, and along the same lines, I would ask for greater clarity on the Government's intentions here, because in the last Senedd you refused to vary taxes, or ruled out varying taxes for the rest of the Senedd. Now, as we've heard, you are saying that you won't be varying tax levels while the economic impact of the pandemic remains. The question is, well, what does that mean, because the economic impact of the pandemic will be with us for many, many years? Are you therefore suggesting that there will be no variation in the level of taxation during the years of this Senedd? I'm not necessarily arguing that that's needed, but as we've heard, the cost-of-living crisis and circumstances in eastern Europe may mean that we will need flexibility to reduce taxes, perhaps, in response to the cost-of-living crisis, or to raise them to create extra revenue. You say you make that statement to give assurances to people, but I don't feel it gives any assurance because what it does it to kick the decision down the road, without suggesting whether it's something that you're willing to consider during this Senedd at all.
Welsh: Fyddwn ninnau chwaith ddim yn gwrthwynebu'r cynnig yma, ac ar hyd yr un trywydd, dwi innau hefyd yn gofyn am well eglurder, a dweud y gwir, ynglŷn â bwriad y Llywodraeth fan hyn, oherwydd mi wnaethoch chi yn y Senedd ddiwethaf, wrth gwrs, wrthod amrywio trethi am weddill y Senedd, fel roeddech chi'n dweud bryd hynny. Nawr, fel rŷn ni wedi clywed, rŷch chi'n dweud na fyddwch chi yn amrywio lefel y dreth tra bod effaith economaidd y pandemig yn parhau. Y cwestiwn yn ei hanfod yw, wel, beth mae hynny'n feddwl, achos mi fydd effaith economaidd y pandemig gyda ni am flynyddoedd lawer? Ydych chi felly'n awgrymu na fydd yna unrhyw amrywio'n digwydd yn lefel y dreth yn ystod y Senedd yma? Dwi ddim yn dadlau bod angen, o reidrwydd, amrywio, ond yn sicr, fel rŷn ni wedi clywed, mae amgylchiadau'r creisis costau byw a'r amgylchiadau yn nwyrain Ewrop yn golygu efallai y bydd angen hyblygrwydd arnom ni i ostwng trethi, efallai, mewn ymateb i galedi costau byw, neu hyd yn oed i gynyddu trethi i greu refeniw ychwanegol. Rŷch chi'n dweud eich bod chi'n gwneud y datganiad yna er mwyn rhoi rhyw fath o sicrwydd i bobl. Wel, dwi ddim yn teimlo'i fod e yn rhoi sicrwydd, a dweud y gwir, oherwydd beth mae e'n gwneud yw cicio'r penderfyniad lawr yr hewl, heb awgrym a ydy e'n rhywbeth y byddwch chi mewn gwirionedd yn barod i'w ystyried yn ystod y Senedd yma o gwbl.
English: The Minister to respond to those contributions.
Welsh: Y Gweinidog i ymateb i'r cyfraniadau yna.
English: The proposal is to agree the motion. Does any Member object? No, there is no objection. Therefore, the motion is agreed.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Na, does dim gwrthwynebiad. Felly, mae'r cynnig yna wedi ei dderbyn.
English: Item 10 is the next item, and this is the debate on the final budget for 2022-23. I call on the Minister for finance, once again, to move the motion. Rebecca Evans.
Welsh: Eitem 10 yw'r eitem nesaf, a'r eitem yma yw'r ddadl ar gyllideb derfynol 2022-23. Dwi'n galw nawr ar y Gweinidog cyllid, unwaith eto, i wneud y cynnig. Rebecca Evans.
English: Thank you, Dirprwy Lywydd. I am pleased to contribute to this debate on the Welsh Government's final budget in my role as Chair of the Finance Committee. The committee's report on the scrutiny of the Welsh Government draft budget for 2022-23 included 41 recommendations. I am pleased that the Minister has accepted or accepted in principle all of our recommendations but one. Whilst this is a positive start to the committee's work in this Senedd, and something we can hopefully build on in future years, there are areas in the final budget that fall short of our expectations.
Welsh: Diolch, Dirprwy Lywydd. Rwy'n falch o allu cyfrannu yn y ddadl yma ar gyllideb derfynol Llywodraeth Cymru yn rhinwedd fy rôl fel Cadeirydd y Pwyllgor Cyllid. Roedd adroddiad y pwyllgor ar graffu ar gyllideb ddrafft 2022-23 Llywodraeth Cymru yn cynnwys 41 o argymhellion. Rwy'n falch bod y Gweinidog wedi derbyn, neu wedi derbyn mewn egwyddor, ein holl argymhellion ac eithrio un. Er bod hwn yn ddechrau cadarnhaol i waith y pwyllgor yn y Senedd hon, ac yn rhywbeth, gobeithio, y gallwn ni adeiladu arno yn y dyfodol, mae meysydd yn y gyllideb derfynol nad ydynt yn cyrraedd ein disgwyliadau.
English: Finally, given the seriousness of developments in Ukraine and the unfolding humanitarian crisis, I would like to ask the Minister what scope there is for additional support and funding to be provided for refugees. The First Minister has said that Wales aims to be a nation of sanctuary and has called on the UK Government to do more to help Ukrainian refugees. Clearly, there's a limit to what the Welsh Government can do in practical terms, given that visa arrangements are not a devolved matter, but could the Minister confirm whether funding will be available to support those fleeing the conflict so that they are able to come to Wales? There is much to commend in this budget. These are difficult times and the increased spending provided in this budget to help our most vulnerable is to be welcomed. However, there are clearly areas to work on too if we as a Senedd are to ensure that the Welsh Government's budget works for the people of Wales. As a Finance Committee, we will take every opportunity during this Senedd term to make sure that that happens. Thank you very much.
Welsh: Yn olaf, o ystyried difrifoldeb datblygiadau yn Wcráin a'r argyfwng dyngarol sy'n datblygu, hoffwn ofyn i'r Gweinidog pa gyfle sydd i roi mwy o gymorth a chyllid ychwanegol i ffoaduriaid. Mae'r Prif Weinidog wedi dweud mai nod Cymru yw bod yn genedl noddfa, ac mae wedi galw ar Lywodraeth y Deyrnas Unedig i wneud mwy i helpu ffoaduriaid o Wcráin. Yn amlwg, mae terfyn ar yr hyn y gall Llywodraeth Cymru ei wneud yn ymarferol, o ystyried nad yw trefniadau fisa yn fater sydd wedi'i ddatganoli, ond a allai'r Gweinidog gadarnhau a fydd cyllid ar gael i gefnogi'r rhai sy'n dianc rhag y gwrthdaro i'w galluogi i ddod yma i Gymru? Mae llawer i'w gymeradwyo yn y gyllideb hon. Mae'n gyfnod anodd ac mae'r cynnydd mewn gwariant a ddarperir yn y gyllideb hon i helpu'r bobl fwyaf bregus i'w groesawu. Fodd bynnag, mae'n amlwg bod meysydd i weithio arnynt os ydym ni fel Senedd am sicrhau bod cyllideb Llywodraeth Cymru yn gweithio i bobl Cymru. Fel y Pwyllgor Cyllid, byddwn yn manteisio ar bob cyfle yn ystod y Senedd hon i sicrhau bod hynny yn digwydd. Diolch yn fawr.
English: First of all, I would like to thank you, Minister, for your statement, and also thank you and your officials for their engagement with myself over the course of the budget process - that's much appreciated. Can I also thank the Chairman of the Finance Committee for his report today, which sums up very well the points raised in that committee? Deputy Llywydd, I don't think that it will come as much of a surprise to the Minister that the Welsh Conservative group will be voting against the budget motion today. Throughout the process, we on these benches have been pushing the Welsh Government to go further in its budget plans to tackle some of the long-standing issues in Wales that have been exacerbated over the past few years. Deputy Llywydd, for the sake of brevity, I won't repeat our policy calls -
Welsh: Yn gyntaf oll, hoffwn ddiolch i chi, Gweinidog, am eich datganiad, a diolch hefyd i chi a'ch swyddogion am eu hymgysylltiad â mi yn ystod proses y gyllideb - mae hynny'n cael ei werthfawrogi'n fawr. A gaf i ddiolch hefyd i Gadeirydd y Pwyllgor Cyllid am ei adroddiad heddiw, sy'n crynhoi'n dda iawn y pwyntiau a godwyd yn y pwyllgor hwnnw? Dirprwy Lywydd, nid wyf yn credu y bydd yn gymaint o syndod i'r Gweinidog y bydd grŵp Ceidwadwyr Cymru yn pleidleisio yn erbyn cynnig y gyllideb heddiw. Drwy gydol y broses, rydym ni ar y meinciau hyn wedi bod yn gwthio Llywodraeth Cymru i fynd ymhellach yn ei chynlluniau cyllideb i fynd i'r afael â rhai o'r problemau hirsefydlog yng Nghymru sydd wedi gwaethygu dros y blynyddoedd diwethaf. Dirprwy Lywydd, er mwyn bod yn gryno, ni fyddaf yn ailadrodd ein galwadau polisi -
English: Oh, I'm sorry. Sorry, Mike. Please, yes.
Welsh: O mae'n ddrwg gennyf i. Mae'n ddrwg gennyf, Mike. Os gwelwch yn dda, gwnaf
English: Will you produce a Conservative budget?
Welsh: A wnewch chi lunio cyllideb Geidwadol?
English: It's all right. I didn't speak, actually. I just wondered, you say, 'recognising the extra we've had from the UK Government', but we've just heard in the statement of £1 billion less because of the money that's not come from what we usually got through the European budget. So, I think we're considerably worse off, not better off.
Welsh: Mae'n iawn. Wnes i ddim siarad mewn gwirionedd. Ond roeddwn i'n meddwl tybed, rydych chi'n dweud 'cydnabod yr ychwanegiad yr ydym ni wedi ei gael gan Lywodraeth y DU', ond rydym ni newydd glywed yn y datganiad am £1 biliwn yn llai oherwydd yr arian nad yw'n dod o'r hyn a gawsom fel arfer drwy'r gyllideb Ewropeaidd. Felly, rwy'n credu ein bod yn llawer gwaeth ein byd, nid yn well ein byd.